વર્ષ 2014માં આંધ્ર પ્રદેશ વિધાનસભા ચૂંટણીમાં બીજેપીએ સારુ પ્રદર્શન કર્યું હતું. ટીડીપી અને એનડીએના ગઠબંધને 175માંથી 106 બેઠક પર જીત મેળવી હતી. આમાંથી 102 બેઠક ટીડીપીને મળી હતી, જ્યારે 4 બેઠક પર ભાજપનો વિજય થયો હતો. જ્યારે કોંગ્રેસથી અલગ થઈને ચૂંટણી લડનાર જગન મોહન રેડ્ડીની વાઇએસઆર કોંગ્રેસને ફક્ત 67 બેઠક મળી હતી. નોંધનીય છે કે હાલમાં ટીડીપીના 15 સાંસદ છે. મોદી કેબિનેટમાં ટીડીપીના બે મંત્રીઓ છે.